**INFORMÁCIA K ODKLADU SPLÁTOK**

**podľa § 30b zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 („zákon“)**

**Základné informácie k odklade splátok:**

**1. Odklad splátok neznamená ich odpustenie. Povinnosť zaplatiť splátky úveru sa odkladá na neskôr.**

**2. Odkladá sa počet mesačných splátok úveru uvedených vo Vašej žiadosti o odklad splátok, a to odo dňa potvrdenia odkladu splátok veriteľom vrátane splátky úveru, ktorej splatnosť nastala v lehote nie dlhšie ako 30 dní pred podaním žiadosti o odklad splátok (nie dlhšie ako na deväť mesiacov, ak je veriteľom banka alebo pobočka zahraničnej banky, nie dlhšie ako na tri mesiace, s možnosťou predĺženia o ďalšie tri mesiace, ak je veriteľom iná osoba).**

**3. Váš úver sa aj po dobu odkladu splátok ďalej úročí. O spôsobe splatenia týchto úrokov sa s Vami veriteľ dohodne, o čom budete informovaní dodatočne.** **Uvedené sa nevzťahuje na spotrebiteľské úvery ani na bezúročné splátkové dohody poskytnuté spoločnosťou KRUK Česká a Slovenská republika s.r.o.**

**4. Ak súčasťou splátky úveru je aj platba za poistenie, veriteľ vás bude informovať o ďalšom postupe pri jej platbe.**

**5. Za tento odklad splátok od vás veriteľ nemôže požadovať žiadne poplatky, náklady a odplaty.**

**6. Aj, ak je povolený odklad splátok, je možné úver alebo jeho časť začať splácať alebo predčasne splatiť na podnet dlžníka.**

**Možnosti odkladu:**

* o odklad splátok môžete požiadať na obdobie nie dlhšie ako 3 mesiace odo dňa splatnosti najbližšej neuhradenej splátky úveru, ktorej splatnosť nastala po dni podania žiadosti o odklad splátok
* o ďalší odklad splátok môžete požiadať na obdobie ďalších troch mesiacov, a to najneskôr pred uplynutím pôvodného obdobia odkladu splátok
* žiadosť o odklad splátok možno podať v listinnej podobe alebo prostredníctvom prostriedku diaľkovej komunikácie
* žiadosť o odklad splátok môže podať aj klient, ktorý počas obdobia pandémie pred dňom nadobudnutia účinnosti zákona o možnosti odkladu splátok už podal žiadosť o odklad splátok

**Podmienky odkladu:**

* žiadosť o odklad splátok musí obsahovať dobu odkladu splátok a číslo spotrebiteľskej zmluvy, a ďalšie náležitosti podľa vzoru

**Dôsledky odkladu splátok:**

* povolením odkladu splátok nenastávajú v rozsahu odloženého plnenia účinky omeškania
* odklad splátok nemá vplyv na príznak zlyhania a nezhoršuje kreditnú kvalitu
* povolený odklad splátok nebraní v možnosti úver alebo jeho časť splácať
* odložené splátky sa na účely elektronického registra údajov o spotrebiteľských úveroch nepovažujú za omeškané
* z dôvodu odkladu splátok nebude navýšená celková výška úveru

**Účinnosť odkladu splátok:**

* nastáva odo dňa splatnosti najbližšej neuhradenej splátky úveru, ktorej splatnosť nastala po dni podania žiadosti o odklad splátok
* ak nie je uhradená splátka úveru, ktorej splatnosť nastala nie viac ako 30 dní pred dňom podania žiadosti o odklad splátok, odkladá sa aj splatnosť tejto splátky úveru a obdobie odkladu splátok začína plynúť dňom splatnosti tejto splátky úveru

**Veriteľ nie je povinný povoliť odklad splátok, ak:**

* ste v omeškaní so splátkou úveru, pri ktorom žiadate odklad splátok, dlhšie ako 30 dní pred podaním žiadosti o odklad splátok,
* boli ste k 29. februáru 2020 v omeškaní so splátkou úveru dlhšie ako 30 dní aspoň vo výške 100 eur pri inom úvere poskytnutom tým istým veriteľom,
* boli ste ku dňu podania žiadosti o odklad splátok v stave zlyhania podľa osobitného predpisu,
* žiadosť o odklad splátok nie je riadne vyplnená alebo
* žiadosť o odklad splátok neobsahuje náležitosti podľa vzoru žiadosti

**Veriteľ Vás bude do 30 dní odo dňa podania žiadosti o odklad splátok informovať o posúdení žiadosti. V prípade nesplnenia tejto lehoty, môžete považovať odklad splátok za povolený.**